Procesul verbal al ședinței din data de 22.06.2016
Ședința a fost condusă de Manager General, Dr. Grasu Alis. 
Managerul General a anunţat că va începe controale la fiecare microstaţie. Toate ambulanţele microstaţiei vor trebui să fie prezente la sediu la data planificată pentru control. Se vor face verificări la semnalizarea sonoră şi luminoasă,  centuri, colantări, truse medicale, curaţenie în masină, aparatura medicală, documentele maşinilor, etc. S-a stabilit programul pentru o saptămână, restul programărilor se vor face ulterior. 

Se va stabili un program de pregătire pentru noi medici coordonatori. Au fost nominalizaţi pentru a participa la aceste cursuri medici din fiecare microstaţie. 

Au fost discutate probleme administrative ale substaţiilor. În prezent sunt în toate service-urile 34 de ambulanţe,  din care 33 sunt ambulanţe de urgenţă.  

Treptat, toate ambulanţele de consultaţii la domiciliu vor fi inlocuite cu maşini noi sau puţin utilizate aduse din ţară. Au fost deja aduse şi au intrat în serviciu primele 7 maşini.

Dr. Grasu Alis a atenţionat tot personalul tehnic că este nevoie ca fiecare maşina care iese din atelier sau din service să fie verificată din toate punctele de vedere că este pregatită pentru a fi scoasă în teren, mai ales funcţionarea aerului conditionat. Se va completa de fiecare dată o fişa de verificare.
Managerul General a anunţat că vor mai avea loc doar două sedinţe de pregătire pentru operatoare din cadrul cursului de BLS organizat, toate operatoarele care nu au luat parte până acum vor trebui să fie prezente.

În zilele cu temperaturi de peste 37 de grade Celsius echipajele vor primi apă minerală.

Până la următoarea şedinţă, şefii de microstaţii vor preda asistentului şef listele cu măsurile personalului operativ pentru achiziţionarea de uniforme.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţi, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
